Jabarkan Kemampuan dari Kakashi Hatake dalam bahasa jawa

Kakashi dipunkenal kanthi minangka ninja paniru (copy ninja). Kasagedan punika dipunangsal saking sharingan wonten ing netra sisih kiwanipun. Nétra punika saged maos éwah-éwahan ngantos tigang detik sadèrèngipun kadadosan. Saged ugi minangka médhia Doujutsu utawi jutsa ingkang migunakaken netranipun inggih punika Sharingan. Kabaripun Kakashi saged niru 1000 jurus ingkang dipunangge musuh ngagem kasagedan punika.

Piyambakipun ugi gadah kasagedan kanggé manipulasi chakra. Minangka tuladhanipun, kanthi ngempalaken chakra ing tanganipun, piyambakipun saged ndamel tangan kiwanipun dipunaliri chakra ingkang awujud kados petir kanggé nyerang musuhipun. Teknik punika asring sinebat Chidori utawi Raikiri. Chidori artosipun "pangocehipun 1000 peksi", amargi rerungonan ingkang dipunsababaken kaliyan jutsu punika amargi jutsu punika memper ngocehipun peksi. manawi raikiri punika artosipun panugel blêdhèg, amargi Kakashi punika saged nugel bledhèg kanthi jutsu punika.

Sapunika Kakashi sampun nyingkat wekdal pangginaan segel jutsunipun. Tuladhanipun nalika piyambakipun migunakaken jurus Suiton: Suiryuudan no Jutsu ingkang punika mbetahaken 42 segel jutsu, piyambakipun namung migunakaken wekdal sekawan detik.

Sapunika, piyambakipun ugi saged ngaktifaken Mangekyou Sharingan (kakiyatan netra tingkat nginggil ingkang saged mindahaken sawiji punapa saking dhimènsi awal tumuju maring dhimènsi akir), ingkang dipun-ginakaken kanggé nguncalaken tangan Deidara lan jeblukan jutsu Deidara tumuju maring donya sanès.

Kakashi ugi saged migunakaken sedayanipun elemen chakara inggih punika Lemah (Doton), Banyu (Suiton), Angin (Fuuton), Geni (Katon) lan elemen Bledheg (Raiton). Piyambakipun ugi saged migunakaken Ninjutsu, Taijutsu, Genjutsu, lan piyambakipun ugi gadhah kasagedan nyegel (Seal Knowledge). Kakashi punika minangka Jounin ingkang saé piyambak wonten ing Konohagakure.